《上茶使赵伯川》
宋代·度正

六阳浩荡奏薰风，白雨肥梅纂纂红。
学到狼胡心湛湛，性同麟趾步融融。
已锄汉戚更王化，行建周宗辅圣聪。
师友一源端复振，世间从此卜兴隆。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。